# Γιαχία Σινουάρ

| Γιαχία Σινουάρ |
| --- |
|  |
| Γενικές πληροφορίες |
| Όνομα στη μητρική γλώσσα | يحيى إبراهيم حسن السنوار (Αραβικά)  |
| Γέννηση | 29 Οκτωβρίου 1962 (1962-10-29) Khan Yunis Camp |
| Θάνατος | 16 Οκτωβρίου 2024 (61 ετών) Tel al-Sultan refugee camp |
| Αιτία θανάτου | τραύμα από πυροβολισμό |
| Συνθήκες θανάτου | θάνατος στη μάχη |
| Κατοικία | Λωρίδα της Γάζας |
| Χώρα πολιτογράφησης | Παλαιστίνη |
| Θρησκεία | Ισλάμ |
| Εκπαίδευση και γλώσσες |
| Μητρική γλώσσα | Αραβικά |
| Ομιλούμενες γλώσσες | Αραβικά Εβραϊκά |
| Σπουδές | Ισλαμικό Πανεπιστήμιο της Γάζας |
| Πληροφορίες ασχολίας |
| Ιδιότητα | Πολιτικός ηγέτης της Χαμάς |
| Αξιοσημείωτο έργο | the thorn and the carnation |
| Επηρεάστηκε από | Αμπάς αλ-Σάγιεντ |
| Πολιτική τοποθέτηση |
| Πολιτικό κόμμα/Κίνημα | Χαμάς |
| Οικογένεια |
| Σύζυγος | Σαμάρ Μοχάμεντ Αμπού Ζαμάρ (ν. 2011) |
| Τέκνα | 3 |
| Αδέλφια | Mohammed Sinwar Zakariya Ibrahim Sinwar |
| Στρατιωτική σταδιοδρομία |
| Βαθμός/στρατός | Ταξιαρχίες Ιζ αντ-Ντιν αλ-Κασσάμ |
| Πόλεμοι/μάχες | Κρίση Ισραήλ-Παλαιστίνης και Πόλεμος Χαμάς-Ισραήλ (2023) |
| Αξιώματα και βραβεύσεις |
| Αξίωμα | Chairman of the Hamas Political Bureau (Αύγουστος 2024 – Οκτώβριος 2024) Leader of Hamas in the Gaza Strip (2017–2024) |
|  Σχετικά πολυμέσα |
|

Ο **Γιαχία Σινουάρ** (αραβικά: يحيى السنوار‎‎, 29 Οκτωβρίου 1962 - 16 Οκτωβρίου 2024), ήταν Παλαιστίνιος ηγέτης της οργάνωσης Χαμάς, έχοντας αναλάβει τη θέση μετά τη δολοφονία του Ισμαήλ Χανίγια, τον Ιούλιο του 2024. Προηγουμένως υπήρξε ηγέτης της οργάνωσης για τη Λωρίδα της Γάζας. Ήταν από τους συνιδρυτές του μηχανισμού ασφαλείας της Χαμάς και ήταν η δεύτερη πιο ισχυρή προσωπικότητα της οργάνωσης.

Γεννημένος στον προσφυγικό καταυλισμό Χαν Γιούνις στην Γάζα υπό Αιγυπτιακή κατοχή το 1962, η οικογένειά του εκδιώχθηκε από την Ασκελόν, κατά τη διάρκεια του αραβο-ισραηλινού πολέμου το 1948. Τελείωσε τις σπουδές του στο Ισλαμικό Πανεπιστήμιο της Γάζας, όπου έλαβε πτυχίο στις Αραβικές Σπουδές.

Ενορχηστρώνοντας την απαγωγή και τη δολοφονία δύο Ισραηλινών στρατιωτών και τεσσάρων Παλαιστινίων που θεωρούσε συνεργάτες του το 1989, καταδικάστηκε σε τέσσερις ισόβια κάθειρξη από το Ισραήλ. Εξέτισε 22 χρόνια μέχρι την απελευθέρωσή του σε ανταλλαγή αιχμαλώτων, το 2011, με έναν Ισραηλινό στρατιώτη. Το 2017, εξελέγη αρχηγός της Χαμάς στη Λωρίδα της Γάζας και ισχυρίστηκε ότι θα επιδίωκε μια «ειρηνική, λαϊκή αντίσταση», θέση που αργότερα εγκαταλείφθηκε. Επανεξελέγη αρχηγός της Χαμάς το 2021.

Τον Σεπτέμβριο του 2015, ο Σινουάρ χαρακτηρίστηκε τρομοκράτης από την κυβέρνηση των Ηνωμένων Πολιτειών. H Χαμάς και οι Ταξιαρχίες Εζεντίν Αλ-ντίν αλ Κασέμ έχουν επίσης χαρακτηριστεί τρομοκρατικές οργανώσεις από τις Ηνωμένες Πολιτείες, την Ευρωπαϊκή Ένωση και αρκετές χώρες, καθώς και οργανισμούς.

Στις 15 Μαΐου 2021, μια ισραηλινή αεροπορική επιδρομή αναφέρθηκε ότι έπληξε το σπίτι του ηγέτη της Χαμάς, χωρίς να υπάρχουν άμεσες λεπτομέρειες για τυχόν νεκρούς ή τραυματίες. Το χτύπημα έλαβε χώρα στην περιοχή Χαν Γιούνις στη νότια Γάζα, εν μέσω της διαρκώς αυξανόμενης έντασης μεταξύ Ισραηλινών και Παλαιστινίων. Ωστόσο την εβδομάδα που ακολούθησε εμφανίστηκε δημόσια τουλάχιστον τέσσερις φορές. Το πιο προφανές και τολμηρό ήταν σε μια συνέντευξη τύπου, στις 26 Μαΐου 2021, όταν ανέφερε (σε ζωντανή μετάδοση) ότι θα πάει σπίτι με τα πόδια μετά τη συνέντευξη τύπου και κάλεσε τον Ισραηλινό Υπουργό Άμυνας να πάρει απόφαση για τη δολοφονία του ή όχι, στα επόμενα 60 λεπτά, μέχρι να φτάσει σπίτι του. Ο Σινουάρ πέρασε την επόμενη ώρα περιπλανώμενος στους δρόμους της Γάζας και βγάζοντας φωτογραφίες δημόσια.

Στις 16 Οκτωβρίου 2024, οι Ισραηλινές Αμυντικές Δυνάμεις δήλωσαν ότι ερευνούν εάν ο Σινουάρ σκοτώθηκε στη Γάζα κατά τη διάρκεια μάχης με τον IDF. Στις 18 Οκτωβρίου, η Χαμάς επιβεβαίωσε το γεγονός.

## Παραπομπές